"Setswana Puo ya Gae (HL)/P3 9 DBE/Ngwanaitseele 2016 NSC – Memorantamo Se se lebeletsweng mo batlhatlhojweng: • A kwale ka ga setlhogo se a itlhophetseng sona. • A motlhatlhojwa a phutholole setlhogo. • Tlhamo e tlhagise maitlhomo a gagwe ka ga metshameko le go efoga botlhokatsebe. • Tlhagiso ya dilo tse motlhatlhojwa a lebeletsweng go di tlhokomela jaaka: - maitsholo a a lebeletsweng - melao ya metshameko - a ka tlhagisa kemo ya gagwe jaaka motshameki. • A fe dikao tsa se a buang ka ga sona fa go kgonega. • Bokhutlo e nne jo bo sobokanyang maitlhomo e bile bo kgotsofatsa. [50] 1.7 1.7.1 Tlhamo ya tlhaloso Mokwadi mo tlhamong e, o tlhalosa sengwe ka mokgwa o mmuisi a tlaa itemogelang se se tlhalosiwang jaaka go batlega. Sekao sa setlhogo: Setshwantsho. Dintlha tse di latelang di tshwanetse go elwa tlhoko fa go tshwaiwa tlhamo ya tlhaloso: • Motlhatlhojwa o tshwanetse go bopa setshwantsho ka mafoko. • Motlhatlhojwa a tlhophe mafoko le tiriso ya mafoko a a bontshang maikutlo ka kelotlhoko go gorosa molaetsa sentle. • Go dirisiwe ditshwantsho tsa pono, modumo le kutlo go tlhalosa mofuta o wa tlhamo sentle. • Puo ya botshwantshi e dirisiwe ka boitshimololedi. • Motlhatlhojwa a bontshe fa a na le maitemogelo mo setlhogong se. Tlhamo ya kanelo Mofuta o wa tlhamo, o anela ka sengwe kgotsa tiragalo e e fetileng. E ka kwalwa go tswa mo matlhakoreng a a farologaneng. Sekao sa setlhogo: Setshwantsho. Dintlha tse di latelang di tshwanetse go elwa tlhoko fa go tshwaiwa tlhamo ya kanelo: • Ditiragalo di tshwanetse go latelana sentle, mme mmuisi a dumele gore di diragetse, le fa tota e le dijo tsa ditoro. • Tlhamo e kwalwe ka paka e e fetileng. • Matseno e nne a a ngokang. • Kanelo e ntle go le gantsi e tlhagisa ntlha e e rileng. • Bokhutlo e nne jo bo kgodisang. • Kanelo e tshwanetse go ngoka mmuisi go tloga kwa tshimologong go fitlha kwa bofelong. • Setaele, puo le ditiragalo di tshwanetse go itumedisa babuisi. • Kanelo e e atlegileng e bontsha diteng tse di maleba ka botlalo jaaka pono, modumo, monko/monkgo le tiriso ya ditemosi tse dingwe • Go tshwanetswe go elwe tlhoko gore mofuta o wa tlhamo o a anela. Kwalololo e ileditswe Phetla"